Author: dvoranova
Last saved by: sulik
Company: Úrad Vlády SR

I n f o r m á c i a
o vydaných aproximačných nariadeniach vlády Slovenskej republiky 
v I. polroku 2004
a o zámere prijímania aproximačných nariadení vlády Slovenskej republiky
v II. polroku 2004
___________________________________________________________

Informácia o vydaných aproximačných nariadeniach vlády Slovenskej republiky v I. polroku 2004 a o zámere prijímania aproximačných nariadení vlády Slovenskej republiky v II. polroku 2004 sa predkladá na základe § 4 zákona č. 19/2002 Z. z., kto-rým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z.z..
Citovaný zákon ukladá vláde Slovenskej republiky informovať polročne Ná-rodnú radu Slovenskej republiky o vydaných aproximačných nariadeniach za uplynulý polrok a ďalšom zámere ich prijímania. Tento zákon okrem iného v § 2 ods. 1 vyme-dzuje oblasti, v ktorých je vláda splnomocnená takéto nariadenia vydávať. Novela zá-kona č. 19/2002 Z. z., vykonaná zákonom č. 207/2002 Z. z. s účinnosťou od 23. apríla 2002, oprávňuje vládu vydávať aproximačné nariadenia okrem pôvodne vymedzených oblastí v § 2 ods. 1 písm. a) až j) aj v oblasti pôdohospodárstva.
Súčasťou informácie sú tri prílohy, v ktorých sú tabuľkovo spracované pre-hľady o požadovaných údajoch.
V prílohe č. 1 sú uvedené vydané aproximačné nariadenia vlády Slovenskej republiky podľa Plánu legislatívnych úloh vlády Slovenskej republiky na rok 2004 v počte 3. Pôvodne bolo v tomto pláne 7 návrhov aproximačných nariadení vlády, avšak o 4 vláda na návrh Legislatívnej rady vlády Slovenskej republiky rozhodla, že nebudú vydané v režime aproximačných nariadení vlády.
Nad rámec plánu legislatívnych úloh vlády Slovenskej republiky bolo v I. pol-roku vydaných celkom 37 aproximačných nariadení vlády Slovenskej republiky (Prí-loha č. 2).
V I. polroku 2004 bolo vydaných celkom 40 aproximačných nariadení.
Pokiaľ ide o zámer prijímania aproximačných nariadení vlády Slovenskej re-publiky v II. polroku 2004, sú do Plánu legislatívnych úloh vlády Slovenskej republiky na rok 2004 zaradené dve aproximačné nariadenia vlády Slovenskej republiky (Prí-loha č. 3). Treba však počítať s tým, že viacero návrhov aproximačných nariadení vlády bude predložených do legislatívneho procesu nad rámec plánu.